बालोद म लगथे बेटी मन के नांव के नेम प्लेट
बेटी मन ल प्रोत्साहित करे बर करे जात हे बिसेस पहल
Online CG Balod | केन्द्र म जिहां बेटी पढ़ाओं, बेटी बढ़ाओं योजना चलाए जात हे, उहें प्रदेस के बालोद ज़िला म बेटी मन के सम्मान म बिशेष पहल करे जात हे। जिला के ग्रामीन अऊ सहरी इलाका म अपन घर म परिवार के मुखिया के नेम प्लेट के जगह अब बेटी मन के नांव के नेम प्लेट लगावत हे। लोगन के ये पहल के उद्देश्य खाली अतना है कि हर बेटी ल उंकर अधिकार अऊ सम्मान मिल सकय। जिला के ये पहल म जिला के कलेक्टर घलो आगु आए हे। ओहर घलो अपने घर के नेम प्लेट म अपन बेटी के नांव लिखवाए हे। ये बिसेस पहल ले जिला के बेटी अपन आप ल गौरवान्वित महसूस करत हे। ज़िला प्रसासन प्रेरणा उड़ान के एक नवा सोच के नांव ले मार्गदर्सन घलो देवत हे, ताकि बेटी मन के सर्वांगीण बिकास हो सकय। एकर तहत बेटी मन के नांव के नेम प्लेट दे जात हे। ये अभियान ल पंचायत मन के घलो समर्थन मिलत हे। ये पहल ले न सिर्फ बेटी मन के सम्मान बढ़ही, उहें बेटी मन ल आगु बढ़े बर हिम्मत घलो मिलही।
Tags Balod NewsBeti Bachao Beti PadhaoChhattisgarh NewsOnline CG
- Previous क्या आपने देखा है तीन स्क्रीन वाला लैपटॉप
- Next राष्ट्रीय वीरता पुरस्कार के लिए चयनित बच्चों ने बृजमोहन अग्रवाल से की मुलाकात
hne_Deva hne_Deva hne_Deva eng_Latn hin_Deva hin_Deva